
DISPUTATIO  MEDICA 


INAUGURALIS 


t>E 

ACIDI  OXALICI  VI  VENENATA. 


A  CIDUM  Ox  ali  cum,  regni  vegetabilis  indigena, 
formam  habet  prismatis  gracilis*  quatuor  laterum, 
angulis  inaequalibus,  et  extremis  partibus  extenu- 
atiss  Crystalli  pellucidi,  nitidi*  albidoque  colore, 
aere  parum  immutantur,  vel  leviter  tantum  inares¬ 
cunt  In  phiala  calefactum  vaporat,  parvi  crys¬ 
talli  superiorem  vasis  partem  petunt,  neque  ullum 
carbonium  in  imo  manet.  Aqua  solvitur,  sed  ad- 


*  Mukray,  System  of  Chemistry,  Vol:  iv,  p:  274, 

jecta  Calce,  Oxalas  Calcis  protinus  descendit,  Ni- 
trico  Acido,  non  autem  Oxalico,  solvendus  *. 
Magnesia  sociatum,  salem  inertem,  insipidum, 
Aquaque  insolubilem,  gignit. 

Duplici  modo  obtinetur ;  vel  ex  Saccharo,  unde 
olim  Acidum  Sacchari  audiebat,  quo  nomine  etiam 
hodie  in  Britannia  venundatur,  vel  ex  succo  Oxa- 
lidis  AcetoselJse,  unde  nomen  usitatius  accepit. 
Hunc  ScheeliCs,  illum  modum  Bergmannus 
primus  excogitavit:  Succus,  scilicet,  Acetosellae, 
Super-Oxalate  Potasse  refertus,  Acetatem  Plum¬ 
bi  in  Oxalatem,  et  hic,  rursus,  Acidum  Sulphn- 
ricum  in  Oxalicum  convertit  f , 

Parum  in  medicina,  multum  in  artibus  usurpa¬ 
tur,  ad  summas  nempe  ocreas,  ephippiaque,  et  ha¬ 
benas  detergendas,  atque  ad  atramenti  maculas 
delendas.  Sulphatem  Magnesiae  specie  referens, 
loco  salis  hujus  purgantis  inscientibus  interdum 
assumptum  est,  quo  infelici  errore  vis  Acidi  sum¬ 
me  venenata  haud  multis  abhinc  annis  innotuit. 
Primum  hujusmodi  exemplum  eruditus  Roy- 

*  OitriLA,  Traite  des  Poisons,  Vol:  I,  p:  480. 
f  Muruay,  loco  citato. 

STON,  in  scripto  medico  cui  nomen  The  Lon- 
don  Medical  Repository ,  A:  D:  mdcccxiv, 
commemoravit,  ex  quo  tempore  alia  nimia  exsti¬ 
terunt  exempla.  Experimentis  prasterea  in  bes¬ 
tias,  factis  praeclarus  Orfila  in  Gallia,  et  A:  T: 
Thomson,  Londinensis,  noxias  hujus  Acidi  fa¬ 
cultates  uberius  confirmaverunt. 

exemplum  primum 

Die  tricesimo  mensis  Martii,  A:D:  mdcccxiv, 
virgo  quaedam,  quadraginta  annos  nata,  loco  Sul- 
phatis  Magnesiae,  semi-unciam  Acidi  Oxalici  ex 
aqua  sumpsit.  Statim  torminibus  corripitur,  fa¬ 
cies  adstricta  est,  pulsus  percipi  non  potest,  vo¬ 
mitu  humorem  atrum,  alvo  etiam  plurimum  hu¬ 
moris  rejecit,  et  quadraginta  minutis  post  potio¬ 
nem  elapsis,  obiit. 

Cadavere  hora  vicesima  octava  post  mortem 
patefacto,  facies  peritonealis  ventriculi  et  intesti¬ 
ni  ilei  multum  inflammata,  observatur.  Colon 
sine  inflammatione  coarctatum,  abdomen  minime 
flatu  tumidum.  Ventriculus  contractus,  in  duas 


*  London  Mcdical  Repository,  Vol:  I,  p:  382. 

partes,  cardiacam  et  pyloricam,  dividi  videtur. 
Incisus  nigri  humoris  uncias  duodecim  emittit, 
et  membranam  mucosam  valde  inflammatam  ma¬ 
culisque  obscuris  intertinctam  ostendit.  Thorax 
integer  est.  In  capite,  magna  copia  humoris  lim¬ 
pidi  inter  arachnoideam  tunicam  piam  que  ma¬ 
trem  invenitur,  pars  medullosa  cerebri  solito  albi¬ 
dior,  et  tela  choroidea  magis  pallida  quam  ple¬ 
rumque  fit  ubi  cerebrum  sanguine  turget, 

EXEMPLUM  SECUNDUM  * 

Die  tricesimo  primo  mensis  Martii,  A:  D: 
mdcccxv,  Ricardus  Russei ,  annos  natus  vi- 
ginti  sex,  medicamenti  cujusdam,  quod  Sulpha- 
tem  Magnesiae  putabat,  unciam  devoravit.  Paulo 
post  reclinatus  invenitur,  sermone  vernaculo  ex¬ 
clamavit,  "  I  am  poisonedr  et  quarta  hora  parte 
post  acceptum  venenum,  extinctus  est. 

Inciso  cadavere,  ventriculus  valde  inflammatus, 
et  intima  ejus  membrana  plane  corrupta  conspi¬ 
ciuntur.  In  sacculo  hominis  vestis,  grana  aliquot 
Acidi  Oxalici,  chartula  involuta,  reperta  sunt. 


*  London  Medical  Repository,  Vol:  iv,  p:  460.  Anno 
1815. 


VI  VENENATA. 


& 


EXEMPLUM  TERTIUM  #. 

Mense  Novembris  A:  D:  mdcccxvi,  aetatis 
autem  suae  vicesimo  quinto,  Rachel  Fage,  un¬ 
ciam  circiter  salis  cujusdam  a  marito  suo  casu  re¬ 
perti,  loco  Sulphatis  Magnesiae,  accepit.  Statim 
doloribus  ventris  cruciatur,  paulum  humoris  evo¬ 
muit,  et  quarta  horae  parte  post  potum,  expiravit. 
Portio  salis,  quae  ad  quartam  unciae  partem  inso¬ 
luta  mansit,  Acidum  Oxalicum  esse  reperitur. 

Cadavere  tertio  die  post  mortem  inciso,  intima 
gulae  et  ventriculi  membrana,  materia  quasi  car¬ 
bonum  infecta  videtur.  Ventriculus  nonnullis 

* 

locis  plane  perforatus,  contentum  humorem  in 
cavum  abdominis  transmiserat.  In  aliis  locis 
adeo  mollis  ut  levissimo  conatu  dilaceretur.  Ru¬ 
gae  membranae  mucosae  adhuc  conspiciendae,  sed 
admodum  corruptae,  digitis  abstergi  potuerunt. 
Lien,  qua  ventriculum  attingit,  pene  destructus 
est. 


*  London  Medical  Repository,  Vol:  vi,  p:  474.  Anno 

1816. 

EXEMPLUM  QUANTUM  * 

Die  sexto  mensis  Octobris,  A:  D:  mdcccxvii, 

A -  M - ,  Calpensis,  semi-imciam  Acidi 

Oxalici,  loco  Salis  Cheltenhamiensis,  devoravit, 
Acido  sapore  statim  admonitus,  errorem  accidisse 
intellexit.  Vehementi  faucium  et  ventriculi  ir¬ 
ritatione  cruciatus,  aquam  sumpsit,  quae  vomitum 
movit.  Post  tertiam  horae  partem,  Tartratis  Anti- 
monii  grana  quatuor,  pharmacopola  quodam  ad¬ 
ministrata,  vomitum  et  dolorem  intenderunt. 
Advocatus  Fraser,  Liquoris  Ammoniae,  qui  in 
promptu  erat,  duas  parvas  potiones  valde  dilutas 
dedit,  quod  magnum  faucibus  gulaeque  dolorem 
concitavit,  Magnesia  tandem  comparata  et  co¬ 
piose  ingesta  statim  aegrum  levavit,  qui  coa¬ 
gulo  lactis  simile  vomitu  rejecit,  et  gratias  pro 
tanto  levamine  plurimas  dedit.  Attamen  do¬ 
lor  ingens,  spasmi,  vomitus  paulo  post  redie¬ 
runt  ;  magnesia  ad  duas  uncias  vel  amplius,  par¬ 
titis  vicibus,  adhibetur.  Alvus  emollientibus 


*  Edinburgli  Medical  and  Surgic-al  Journal,  Vol:  xi, 
p:  607.  Anno  1818. 

ducta  naturalis  descendit.  Quod  vomitu  red¬ 
ditur  sanguine  tinctum  est.  Lingua  nunctu- 
mida,  et  quasi  adusta,  crassa  albidaque  crusta 
obducitur.  Spiritus  difficilis  est,  pulsus  vix  per¬ 
cipiendus,  homoque  universum  torporem  conque¬ 
ritur.  Membra  frigida  sunt,  ungues  lividi,  su¬ 
dorque  viscidus  totum  coipus  perfundit.  San¬ 
guinis  missio,  Opium,  potiones  diluentes,  fomenta 
epigastrio,  frictio  membrorum,  haec  signa  leva- 
Yetunt,  asgrumque  in  meliore  statu  posuerunt. 
Sed  vomitus,  interdum,  materiae  acidi  saporis, 
doloresque  ventris,  perstiterunt ;  accedunt  singul¬ 
tus,  et  difficultas  devorandi ;  homo  macrescit,  im« 
becillus  fit ;  lingua,  fauces,  dentes,  arescunt,  sor¬ 
dibusque  nigris,  sicut  in  febribus  lentis  nervosis, 
obteguntur  ;  pulsus  frequens  et  imbecillimus  fit, 
papulae  prurientes  totum  corpus  percurrunt;  et 
vicesimo  tertio  die  postquam  venenum  cepisset, 
obiit  aeger.  Per  id  spatium  Sulphas  Magnesiae, 
Oleum  Ricini,  absorbentia,  atque  Opium,  balnea, 
enemata,  et  fomenta  oleosa,  adhibebantur. 

Cadavere  hora  quindecima  post  mortem  in¬ 
specto,  eruptio  pene  desierat,  corpus  valde  ma¬ 
crum  atque  adipis  fere  expers  reperitur.  Ven- 

triculus,  praesertim  juxta  cardiam,  et  parva  portio 
intestinorum,  inflammationem  intrinsecus  ostem 
dunt.  Ventriculus  adhuc  integer  paulum  hu¬ 
moris  atri  continebat.  Tunica  mucosa  ventriculi 
gulaeque,  vel  plane  deleta,  vel  mollis  et  corrup- 
ta,  spongiae  aut  digitorum  frictione  abraditur. 
Tunica  musculosa,  solito  crassior  est,  vasis  san- 
guineis  turgida,  et  obscuro  colore.  Fibrae  longi¬ 
tudinales  circularesque  maxime  distinctae  sunt,  et 
facile  separantur.  Intestina  tenuia  eundem  as¬ 
pectum  ostendunt,  sed  minus  manifeste  quam 
ventriculus. 


Exemplum  quintEm  *< 

Die  vicesimo  primo  mensis  Maii,  A:  D^ 
mdcccxviii,  Mariae  Sleater ,  aetatis  circiter  vi- 
ginti  quinque,  pectore  laboranti,  praecepit  Mol- 
lan,  Eblanensis,  sanguinis  missionem,  potionem¬ 
que  ex  Sulphate  Magnesiae.  Sanguis  igitur  mis¬ 
sus  est,  posteaque  salis  cujusdam  unciae  duae,  du* 
pia  portione  Aquae  solutae,  accipiebantur.  Vix 


*  Dublin  Hospital  Reports  and  Communications, 

potione  sumpta,  vomitu,  cum  ardore  ventriculi 
mulier  corripitur,  alvum  et  urinam  reddidit,  facies 
membraque  palluerunt,  cute  hinc  illinc  frigido  su¬ 
dore  perfusa.  Vomitus  assidue  urget,  supervenit 
nervorum  distentio,  et  tertia  fere  horae  parte,  post 
venenum  acceptum,  vitam  finivit.  Portio  medi¬ 
camenti,  ad  drachmas  duas,  quae  imum  vasis  petie¬ 
rat,  arte  explorata,  Acidum  Oxalicum  esse  depre¬ 
henditur. 

Cadavere  hora  quadragesima  sexta  post  mor¬ 
tem  introspecto,  ventriculus  jam  putrescens  cer¬ 
nitur,  humoris  atri  uncias  circiter  octo  continens, 
soloque  digitorum  tactu  tunica  serosa  ab  aliis 
disjungitur.  Tunica  mucosa  solito  crassior,  ma¬ 
culas  nigras,  quasi  ex  sanguine  effuso,  ostendit ; 
interstitiaque,  praesertim  apud  magnam  curvatu¬ 
ram,  turgentibus  vasis  referta.  Tunica  duodeni 
mucosa,  usque  ad  secundum  flexum,  similes  qui¬ 
dem  sed  minus  evidentes  notas  exhibet,  intestinum 
colon,  partim  ampliatum,  partim  coarctatum,  ob¬ 
servatur. 

ji  & 

EXEMPLUM  SEXTUM  * 

Die  vicesimo  primo  mensis  Januarii,  A:  D: 
mdcccxix,  paulo  ante  horam  primam  P:  M: 
mulier  triginta  et  octo  annorum,  pro  Sulphate 
Magnesiae,  sex  drachmas  Acidi  Oxalici,  quod 
domo  erat,  sumpsit.  Errore  statim  percepto, 
aquae  calidae  magnam  copiam,  quae  vomitum  mo¬ 
vit,  necnon  vomitorium,  cepit.  Smith  tertia 
circiter  horae  parte  post  eventum  ingressus,  ae¬ 
gram  humo  recumbentem  et  summopere  crucia¬ 
tam  invenit.  Vomitu  assiduo,  humorem  atrum, 
quasi  sanguine  venoso  tinctum,  eructabat;  al¬ 
vum  bis  dejecit;  membra  simul  frigent;  pulsus 
sentiri  nequit ;  vultus  subruber,  dolorem  deno¬ 
tat.  \  omitu  paululum  intermisso,  exurentem 
dolorem  epigastrii,  reliqui  corporis  algorem,  con¬ 
querebatur.  Jusculo  ovillo  Carbonati  Calcis 
mixto,  quod  in  promptu  erat,  ad  acidum  satu¬ 
randum  liberali  ter  ingesto,  humor  vomitu  ejec¬ 
tus,  post  semi  horae  spatium,  acidum  saporem 


*  London  Medical  Repository,  Vol:  xii,  p:  18.  Anno 
1820. 

amiserat,  neque  Carbonate  Calcis  addito  effervit. 
JEgra,  propter  algorem  et  imbecillitatem,  lecto 
commissa,  et  stragulis  obvoluta.  Spiritus  Vini 
Gallici  potiunculam  aqua  calida  diluti,  cum  gut¬ 
tis  aliquot  Tincturae  Opii,  non  sine  levamine  ac¬ 
cepit.  Enema  purgans  alvum  solvit,  sed  Oleum 
Ricini  ore  sumptum  vomitu  rejectum  fuit.  Fa¬ 
cies  tumefacta  est,  lingua  nitida,  fauces  inte«- 
riorque  oris  pars  cum  punctione  dolent,  et  sapore 
maxime  injucundo  vexantur.  Vespere,  pulsus 
calorque  gradatim  redeunt,  dolor  ventris  pressu 
auctus,  vesicatorio,  potioneque  salina  effervescente, 
cum  Tinctura  Opii,  sedatur.  Torpor  crurum, 
cum  sensu  formicationis,  paulisper  perstant ;  sed 
alvo  Sulphate  Magnesiae  diligenter  soluta,  et  ido¬ 
neo  victu  instituto,  paucis  diebus  revaluit  aegra. 

EXEMPLUM  SEPTIMUM. 

Amicus  meus,  Kilian,  medicus  Petropolita- 
nus,  exemplum  subjunctum,  quod  in  Germania 

occurrit,  mihi  narravit. 

* 

Carolus  JBingmann,  aetatis  anno  duodevicesi¬ 
mo,  errore  pharmacopolae,  loco  Sulphatis  Magnesiae, 
semi-unciam  Acidi  Oxalici,  aqua  solutam,  devora- 

vit.  Veneni  effectus,  brevi  apparuerunt,  homo 
crebro  vomitu,  ventris  doloribus,  alvinisque  de¬ 
jectionibus,  exercetur.  Tormina  vehementia,  cla¬ 
mores  concitent,  corpusque  antrorsum  inclinatur. 
Tinnitus  aurium,  vertiginesque,  et  sopor,  se¬ 
quuntur  ;  atque  horis  circiter  duodecim,  postquam 
venenum  cepisset,  expiravit.  Cadavere  secto, 
ventriculus  et  intestina  inflammata  reperiuntur, 
priorque  maculas  quasdam  nigras  ostendit.  Vasa 
cerebri  sanguine  turgent. 

-S 

^3io*f.oo  !mr  *  o -d  .t'-\  'to 

Hactenus  de  exemplis  casu  oblatis.  Ad  noxias 
autem  hujus  Acidi  facultates  accuratius  exploran- 
das,  experimenta  quaedam  Thomson  *  fecit,  de 
quibus  nunc  ordine  dicam. 

EXPEKIMENT UM  PltlM UM. 

SM/pB  flOIlBXU  :>  .^0  •  •  .  * 

Semi-drachma  Acidi  Oxalici,  aquae  drachma 
soluti,  in  ventriculum  firmi  sanique  cuniculi  inji¬ 
ciebatur.  Statim  bestia  quasi  ebria  titubavit,  in 
latus  decubuit,  rursus  assurrexit,  et  post  duas  con- 


London  Medical  Iiepository,  Vol:  iii,  p:  382, 
Anno  1815. 

vulsiones,  subito  obiit.  Corporis  calor,  tertia  horae 
parte  post  mortem  introspecti,  jam  que  rigidi,  gra¬ 
dum  77m  instrumenti  Fahrenheitiani  attingit; 
lingua  faucesque  albidae  sunt,  et  muco  viscido 
obductae ;  os  spuma  impletur.  Ventriculus  juxta 
magnam  curvaturam  in  pulpam  conversus  levis¬ 
simo  tactu  dirumpitur  ;  vasa  sanguifera  latiora 
sunt,  atque  nigro  colore ;  aliae  intestini  partes, 
muco  coagulato  excepto,  recte  se  habent.  Pulmo, 
praecipue  prope  ventriculum,  inflammatur.  Spuma 
oris,  et  bronchiorum,  sanguis  pulmonis,  cordis,  ven¬ 
tris,  et  renum,  chartam  Lichene  Rocella  tinctam 

rubefacit,  et  alias  acidi  notas  ostendit.  Nulla 

M  « 

vero,  vel  in  cerebro,  vel  in  vesica  urinae,  inveni¬ 
tur. 

i  >  ?  ) '  v  •  i  *  '  S  a  5  J  • %  *  1  i  =0*  '  1 .  5  {) 

EXPERIMENTUM  SECUNDUM. 

Grana  deceiii  Acidi  Oxalici,  aquae  drachmis 
duabus  soluta,  in  ventriculum  cuniculi,  incisione 
gulae  facta,  infunduntur.  Bestia  in  latus  decum¬ 
bit,  convulsionibus  distorquetur,  et  post  duode¬ 
cimam  horae  partem  emoritur.  Cadavere  pari 
spatio  post  mortem  inciso,  ventriculus  eundem 
aspectum  quem  in  priore  experimento  demonstrat; 

membrana  mucosa,  florido  colore  est,  atque  in 
pulpam  conversa.  Mucus  juxta  pylorum  coactus 
est,  pulmo  inflammatur,  sed  nullum  acidi  signum, 
vel  in  illo,  vel  in  sanguine,  reperitur. 

EXPERIMENTUM  TERTIUM. 

Post  multos  conatus,  drachma  Acidi  Oxalici 
aquae  uncia  soluta,  in  ventriculum  canis  integri, 
mediaeque  staturae,  immittitur.  Post  tricesimam 
horae  partem,  os  bestiae  spuma  impletur,  nauseam 
habet,  vomituque  valido  et  crebro,  primum  cibos, 
postea  viscidum  tenacem  que  mucum,  ejecit.  Brevi 
spiritus  difficilis  fit,  stertit  animal,  in  latus  de¬ 
cumbit,  rigescit,  et  sexta  horae  parte  post  ve¬ 
neficium,  vehementer  convulsum  interivit. 

Cadavere  adhuc  tepente  patefacto,  ventriculus 
parvas  nigrasque  maculas  ostendit,  praecipue  in 
fundo,  ubi  grandior  una  florida  areola  circumda¬ 
tur.  Eodem  loco  parietes  ventriculi  fere  pel- 
lucent,  vasaque  sanguifera  nigro  colore  sunt.  Ru¬ 
gae  membranae  mucosae  manifeste  conspiciuntur, 
una  macula  excepta,  ubi  membrana  fere  deletur. 
Humor  viscidus  et  ater,  qui  chartam  Rocella  tinc¬ 
tam  rubefacit,  in  ventriculo  continetur.  Nulla 

signa  Acidi  Oxalici  in  sanguine  abdominis  appa¬ 
rent  ;  in  corde  autem  sanguis  niger  fuit,  et  supra- 
dictam  coeruleam  chartam  rubefecit. 

Tijtfrreqsi  ni  fev  ?ol!i'  ai 

Hasc  clari  Thomson  experimenta  ipse  accu¬ 
rata  inveni,  paucaque  alia  eodem  spectantia  adjeci. 


EXPERIMENTUM  QUARTUM. 

X CX' :  ’  ■  r/n  f f U.f> 1  f  !  'r* t.fi  i  ><•*.  :  Ijiiii 


In  cuniculi  intestinum  rectum,  duas  circiter 


drachmas  aquae  Acido  Oxalico  saturatae  injeci. 
Post  minuta  octo,  animal  convulsionibus  corripi¬ 


tur,  et  obiit.  Incisione  corporis  statim  facta,  ve¬ 
nas  quae  per  rectum  colonque  discurrunt  nigro 
colore  sunt ;  sanguis  iis  inclusus  chartam  coeru¬ 
leam  rubefecit ;  sanguis  venae  cavae  minus  obscu¬ 


rus  eandem  chartam  haud  mutavit.  Intestina 
colon  et  rectum  leviter  inflammata,  Aqua  Calcis 
teste,  Acidum  continebant. 

ii;;  ;  ;;'Sv 

EXPERIMENTUM  QUINTUM. 

■  .  ....  •  ; 

Drachmam  Acidi  Oxalici  concreti  in  telam  ter- 

. ~  ii  ~  •  o> 


goris  cuniculi  cavernosam  inserui ;  animal  parum 
inde  vexatum  post  semihoram  cibum  cepit,  et  se¬ 
quente  die  bene  se  habuit.  Simile  experimentum 
a  parte  interna  femoris  alii  cuniculi,  acido  liquato. 

perfeci.  Bestia  signa  doloris  edidit,  sed  postero 
die  integra  fuit.  In  utroque  experimento  vulnus 
inflammabatur. 


EXPERIMENTUM  SEXTUM. 


Pauxillum  aquae  eodem  Acido  saturatae,  in  ve¬ 
nam  jugularem  cuniculi  infusum,  statim  bestiam 
jugulavit.  Sanguis  nigro  colore  et  fluidus  in¬ 
venitur. 

Hoc  Acidum,  sive  in  ventriculum,  sive  in  intes- 


n 


tinum  injectum,  sernper  in  venis  reperi,  quod  sen¬ 
tentiam  Mage x  die *  *  et  Meyer  f,  resorptio- 

,  «p  :  f\  *  r  ,  -  f  ,» 

nem  nempe  per  venas  fieri,  quodammodo  con¬ 
firmare  videtur.  Color  niger  sanguinis  inter 
signa  Acidi  Oxalici  sanguinis  commisti  numerari 
potest ;  sanguis  enim  ex  brachio  missus,  hoc  acido 
imbutus,  nigrescit,  et  sine  putredine  diu  liquidus 
perstat. 

Exemplis  et  experimentis  supra  memoratis,  ge¬ 
neralia  quaedam  ex  iis  deducta  subjicere  placet. 

.eudiidol  m  hnloy;  ,ofo 


im 


*  Magendie,  Precis  Elementaire  de  Physiologie, 
Tome  ii.  1817. 

E  Bibliotheque  Universelle,  Tome  vii,  1818. 

DE  SIGNIS. 

Simul  atque  certam  portionem  Acidi  Oxalici 


sumpserit  aliquis,  ardorem  validum  in  gutture 


gulaque  et  ventriculo  sentit.  Si  paululum  in  ore 

detineatur,  ulcera  curatu  difficilia  ibi  excitantur *  *. 

*’  '  '■/  <*'  . ■  !t ' 

Vomitu,  deinde,  et  doloribus  in  ventre  vehemen¬ 
tibus  corripitur,  humorem  atrum,  aliquando  san¬ 
guinolentum,  ejicit,  dej ectionesque  habet.  V enter 
summopere  cruciatus  manum,  vel  levissime  com¬ 
primentem,  sustinere  nequit ;  spiritus  difficilis  fit, 
singultus  accedit,  facies  pallida  et  adstricta  dolorem 
exprimit,  et  saepe  musculi  ejus  distorquentur.  Cu- 

tis  pallida  frigido  viscidoque  sudore  perfunditur, 

. 

prsesertim  in  membris,  quae  haud  raro  convulsioni¬ 
bus  afficiuntur.  rEger  imbecillimus  est,  pulsus  par¬ 
vus,  frequens,  et  inordinatus,  aliquando  vix  percipi 
potest.  Lingua,  inter  initia  medio  albida,  lateri- 
ribus  rubet,  sed  post  paulo,  veluti  in  febribus  ty- 


«rmT  rTiLn<3 o a M 


*  London  Medical  Repository,  Vol:  vii,  p:  586.  Anno 
1817. 

phoideis,  nigrescit.  Interdum  sopor  vel  delirium 
adjicitur,  sed  plerumque  mens  integra  manet. 

CVOl  IO1/  jffI68®iCW3  eSBlf  °  .  J 

Attamen  ex  violentia  veneni  saepe  accidit 

iti  sssoixos^raT  -sejoir  omi» .  i*or  r 

paucis  tantum  ex  his  signis  occasionem  dari. 

mBupnij  crnort  sifiuoii  n 

Miser,  diris  torminibus,  vomitu,  convulsionibus 

"j  /  m  .wj<juj>uU'  luSjjny  /  iil  ojjpiouijjii  ?dujib  loriSHi 

corripitur,  membra  frigent,  facies  mutatur,  et  post 

quartam  dimidiamve  horae  partem,  de  medio  tol- 

\  1  4 
litur.  *  a 

cmsimUtr  ..m**  :v.«<xm^jne  ehiuri  t&> 

In  omnibus  fere  exemplis,  aegri  celerrime  pe¬ 
rierunt ;  in  illo  autem  a  Fraser  narrato  *,  aeger 
dies  viginti  et  tres  vixit,  tandem  febre  lenta  con¬ 


sumptus.  Huic  etiam,  duobus  ante  mortem  die¬ 
bus,  papulae  super  cutem  eruperunt. 


u^ris  /  •  o nl  rxo ualnn  f  ioB 

-JBiyv  mtnob:;  mfrmm  #9x-irrdm 

DE  IIS  QU.E  CADAVERE  SECTO  CON- 

no'j  uo  f9irpnaot9a  %m  ^(Tnbiumr  nanosfi m 

SPICIUNTUR 

imjJiaocpoRii  ohiorcRisv  }o  auaDiaq  adii  frwmsz 

bl>9’i  #  arcicxRli  jfit  mobsM  .graaoqaua 

Incisio  corporum  illorum  qui  ex  hoc  veneno 

obierunt  ventriculum  valde  inflammatum  et  hu- 

7j«Jituiin  MiUibV  (V/JfoiTiSu  WOT8  tU/i  fi  Oifj ufy/9  Iu 

more  nigro  plenum  ostendit,  membranam  mu- 


rfSUOU 

Vide  supra,  Exemplum  Quartum,  p:  6. 

eosam  hujus  intestini  nigro  colore  et  vasis  tur¬ 


gentibus  refertam,  alias  abrasam,  vel  levissima 

frictione  abradendam,  unde  fibrae  musculosae  in 

imi.  •  ,  -r-r  - .  .  %X9|  aimhmt 

conspectum  veniunt.  V  entriculus  nonn unquam 

perforatus,  bumorque  in  ventrem  delapsus,  inve- 

•  ,  T  i.  i.’  'fl  ,  1 

muntur.  Intestina  inflammata,  membrana  gulae 
interior  deleta,  effusus  humor  m  cerebrum,  atque 


cor  sanguine  fluido  nigroque  repletum,  interdum 
observantur.  •axIerm9JK>  ST9t  ‘tfI 


que  repletum,  mte 

p  vsd.  . 

%  Q$Bmm  siaSASi T  »  moiim  dii  m  ? 

■  o  ‘ 

DE  VENENI  ACTIONE. 


sh.sqjiq  tHiw 


Soli  irritationi  diri  hujus  veneni  actionem 
tribuere,  mortis  celeritas  vetat.  Thomson  mor¬ 


ar.  r  jf 


tem  ascribit  muneribus  cordis  cerebrique,  ob  con- 
sensum  illis  partibus  et  ventriculo  interpositum, 
suspensis.  Eadem  ratio  a  Brodie  *  redditur,  ar¬ 
senici  veneficium  investigante.  Explicat  Hum  e  f., 


in  exemplo  a  RoystON  narrato,  valida  affinitate 

[Bidmsm  ,ltbnoDo  mxrndq  oigm  91001 


*  Philosophical  Transactions,  Armo  1812. 

6  q  tm^rmnjp  m wlqmaxT  fingue  ibi'^ 

+  London  Medieal  Repositorv,  Voi:  i,  p;  382. 

inter  Acidum  Oxalieum  et  Calcem,  unde  Phos- 
phas  Calcis  fibrae  animali  insitus  dissociatur.  Id 
autem,  his  verbis,  Oufila  *  negat:  “  II  est  bien 
avere  que  1’ Acide  Oxalique  que  l’on  fait  digerer 
pendant  une  heure  sur  le  Phosphate  de  Chaux,  a 
la  temperature  de  40°,  n’exerce  point  d’action  sen- 
sible  sur  lui.” 

Acidum  Oxalieum  in  classe  venenorum  ero¬ 
dentium  collocavit  Orfila.  Effectus  edit  iis  si¬ 
miles  qui  ex  acidis  fossilibus  oriuntur,  forsitanque 
etiam  majore  vehementia  agit.  Ex  semi-uncia 
enim  hujus  Acidi,  saepe  horae  tertia  dimidiave 
parte,  vita  extinguitur,  ex  unciis  autem  duabus 
Acidi  Nitri ci,  non  ante  horas  duodecim. 


DE  DIAGNOSI. 

Acidum  Oxalieum,  ab  aliis  irritantibus  vene¬ 
nis,  sola  signorum  ratione  discernere,  difficilli¬ 
mum  est.  Cum  autem  pro  Sulpliate  Magnesiae 
plerumque  assumptum  sit,  si  quis,  hujus  salis  no¬ 
mine,  acidum  quid  devoraverit,  posteaque  letha- 


*  Traite  des  Poisons,  Tome  I,  p:  481,  2d  Edit:  1818, 

libus  signis,  quasi  ex  veneno,  statim  excipiatur. 
Acidum  Oxalicum  suspicari  possumus.  Si  quid 
ex  potione  relictum,  vel  in  ventriculo  post  mortem 
inventum,  aqua  solutum,  Aqua  Calcis  dejiciatur, 
et  quod  descendit,  Acido  Nitrico,  non  autem  ipso 
liquore  superaddito,  solubile  sit,  pro  certo  sciamus 
id  esse  Acidum  Oxalicum.  Calcis  enim  Tar- 
tras,  aqua  insolubilis.  Acido  tamen  Tartarico  sol¬ 
vitur  *. 

O-J  ' h  M » i  •'  i  i -0  ?■  v •  U  ‘ -  - :  b  h  -  X3  1  f.rp  a^lSft 

sbii.u-iiusaix':!;  qrhwrmHh?  otorcm  nt&fto 

DE  RATIONE  MEDENDI, 

urlnilb  moiws  & 

Consilia  medendi  duo  sunt ;  primum,  vene¬ 
num  jam  devoratum  innoxium  reddere ;  alterum, 
inflammationem  inde  oriundam  sedare. 

Ab  experimentis  clari  Thomson  liquido  con¬ 
stat,  Carbonatem  Calcis  optimum  esse  hujus  ve¬ 
neni  antidotum  f ,  Oxalatemque  Calcis,  rem  plane 
innoxiam.  Hic  enim  duas  drachmas  Acidi  Oxa- 
lici,  forma  boli,  feli  dedit,  quae  post  semi-horam 
frigoribus  nauseaque  inutili  exercebatur.  Scru- 

t  •  •  s 

.  '  ’  7  f  .  i  t'  j"  *  k.,  T  T  »"*  C  *  -4  "  f  !'*{  /  'i'*  t  /.  ('  ■  |  f  .V  x  i\  t  >  i  /  i'  v  l’*  '*  v'  -  j  fT„  f  4 

*  Orfila,  loco  citato. 

4  .  ^ 

.-f*  Vide  quoque  Exemplum  Sextum,  p:  10. 

pulo  dein  Acidi  aquae  drachmis  tribus  soluto,  in 
ventriculum  ejusdem  felis  per  fistulam  injecto, 
nausea  intenditur,  pupillae  ampliantur,  corpus 
distorquetur,  clamorque  et  totus  bestiae  habitus 
dolorem  denotant.  Mistura  autem  Carbonatis 
Calcis  statim  ingesta,  vomitum  copiose  excitavit, 
et  post  quartam  horae  partem  animal  revaluit. 
Duae  drachmae  Oxalatis  Calcis  aqua  mixtae  ei¬ 
dem  feli  postridie  datae,  nihil  incommodi  af¬ 
ferre  videbantur.  Idem  fere  atque  Calcis  Car- 
bonas  Magnesia  valet.  A  Fraser  data,  statim 
aegrum  levavit.  Desgranges  quoque  et  Or- 
fila  contra  acida  venena  eandem  commendant. 

Haec,  igitur,  quam  celerrime  aqua  soluta,  magna 
copia  adhibenda  sunt ;  vomitum  movere  solent, 
quo  causa  mali  protinus  subtrahatur.  A  vomi¬ 
toriis,  alias,  cum  inflammationem  augere  possint, 
abstinere  debemus.  His  factis,  ipsa  inflammatio 
expugnanda  est,  sanguinis  detractione,  et  ex  bra¬ 
chio,  et  per  hirudines  ventri  affixas,  fomentis 
tepidis,  emollientibus,  veluti  mucilagine  gummi 
Arabici,  lacte  vaccino,  decocto  radicis  Althesc 
vel  seminis  Lini,  et  per  os,  et  per  anum,  in¬ 
gestis.  Si  membra  frigescunt,  aqua  calida  fo= 

venda  sunt.  Post  sanguinem  missum,  vesicato- 
rium  amplum,  quod  in  caeteris  abdominis  in¬ 
flammationibus  a  celeberrimo  Culleno  jure 
laudatur,  ventri  admoveri  potest.  Purgantia, 
praecipue  Oleum  Ricini,  aliquando  data  fuerunt ; 
ne  autem  ventriculus  jam  inflammatus  medica¬ 
mentis  exasperetur,  alvum  subinde  ducere  suffi¬ 
ciat.  Opium,  sive  ad  spasmos  resolvendos,  sive 
ac  dolorem  leniendum,  adhibitum,  utilissimum  est. 

Victus  ratio  tenuissima  esse  debet,  vino  caste- 
risque  stimulantibus  sedulo  evitatis.  Quod  si 
morbus  inveteraverit,  aegrumque  ventriculus  imbe¬ 
cillus  affligat,  salus  potius  cibo  modico  et  concoctu 
facili  quam  medicamentis  molienda  est» 


3/Ou' 

Ex  prolatis  Experimentis  Exemplisque,  haec 
denique  colligere  possumus. 


~£id  m  Tj  f3froiio£itob  znwrgiute  480  shciBii^iqxa 

lmo.  Acidum  Oxalicum  validissimum  esse  ve- 

sfirsBiioum  iiiifov  joditnadlorao 

2do.  Celerrime  idem  homines  bestiasque  jugu¬ 
lare,  sive  in  ventriculum,  sive  in  rectum,  sive  in 
venas  injiciatur. 

3tio.  Telae  cavernosae  insitum,  non  resorberi,  ne¬ 
que  ullum  effectum,  nisi  quod  vulnus  irritet,  prae¬ 
stare. 

« 

4to.  In  canalem  alimenti  injectum,  venis  re¬ 
sorberi,  atque  in  iis  post  mortem  inveniri. 

5to.  Aquam  Calcis  optimum  esse  hujus  veneni 
testimonium,  Carbonatemque  Calcis  optimum  an¬ 
tidotum. 


FINIS. 


